Prospectiva

ProspectivaPetrus de Burgo: De prospectiva pingendi sive PerspectivaLeibnitius, vide  vel ; Andreae Putei Perspectiva pictorum (Rom 1693) designat relationes lineares rerum et intervalla earum in spatio, quomodo a vestigio ascpicientis videntur. Ideo prospectiva semper e vestigio aspicientis pendet neque mutari potest nisi mutatione rerum locorum spectatorisque.

Philippus Brunelleschi inventor legum perspectivae est, ut quidem Georgius Vasarius narratGeorgius Vasarius: Vita di Filippo Brunelleschi, in: Le Vite ..., tomus III:  "egli trovò da sé und modo che [la prospettiva] potesse venir giusta e perfetta, che fu il levarla con la pianta e profilo e per via della intersegatione ... ", cum ille anno 1410 Forum Sancti Ioannis (Piazza S. Giovanni) et Forum Patrum (Piazza della Signoria) Florentiae ita depinxerit, ut leges prospectivae sequeretur; quo etiam ad artem Masacii multum pertinuisse.

Petrus de Burgo primus librum de prospectiva nomine "De prospectiva pingendi" forsitan anno 1475Kemp, Martin (1990). The Science of Art. Novus Portus (Connecticuta) et Londinium: Yale University Press. p. 27. ISBN 0-300-05241-3. lingua Italica sed titulo Latino conscripsit. Amicus eius Magister Matthaeus di Ser Paolo d’Anghiari (Maestro Matteo di Ser Paolo d’Anghiari) librum in Latinum vertitVide British Library Add MS 10366.

Aetate Renascentiae litterarum etiam alii artifices Italiae (ut puta Masacius, Paulus Ugiellus, Lucas Pacioli, Leo Baptista Albertus) prospectivae studuerunt, libros de ea scripserunt et in artificiis eorum adhibuerunt. Guidi Ubaldi e Marchionibus Montis "Perspectivae libri sex" (1600) optimi de prospectiva libri aetatis Renascentiae litterarum habentur.

 Modi prospectivae describendae 
 Proiectiones geometricae:
Proiectio centralis: Radii visuales ex oculo in unum punctum tendunt, punctum concursus quod dicitur.
Proiectio centralis: Radii in duo puncta tendunt.
Proiectio centralis: Radii in tria puncta tendunt. Si vestigium aspicientis infra res depictas est, linguis vernaculis „perspectiva ranae“ appellatur, si supra „perspectiva avis“.
Proiectio sphaerica (vulgo „proiectio oculorum piscis“): Liniae, quae centrum non transeunt, flectuntur, plana in margine minora finguntur quam in media pictura.
Proiectio parallela: Radii visuales paralleli percurrunt, non sunt puncta concursus.
Proiectio orthogonalis: Radii visuales rectis angulis aream proiectionis contingunt.
Protographia
Axonometria
Proiectio obliqua: Radii visuales obliquis angulis aream proiectionis contingunt.
 Panorama
 Prospectiva hierarchica: Magnitudo hominum auctoritatem eorum designat.
 Holographia
 Fraus oculi

 Bibliographia 
 Kirsti Andersen: The Geometry of an Art – The History of the mathematical theory of perspective from Alberti to Monge. Springer 2007
 Gottfried Boehm: Studien zur Perspektivität. Philosophie und Kunst in der frühen Neuzeit. Carl Winter Universitätsverlag, Heidelbergae 1969.
 Hubert Damisch: Der Ursprung der Perspektive. Ex lingua Francica a Heinz Jatho. diaphanes-Verlag, Turici 2010 ISBN 978-3-03734-087-5
 Gertrud Koch (ed.): Perspektive – Die Spaltung der Standpunkte. Fink Verlag, Monaci 2010. ISBN 978-3-7705-5001-2
 Rudolf Wiegmann: Grundzüge der Lehre von der Perspektive. Zum Gebrauch für Maler und Zeichenlehrer. Dusseldorpii 1846.

 Notae 

 Nexus externi 

Categoria:Pictura
Categoria:Geometria